text: Højt at flyve – dybt at falde
  09 juli 2017 kl. 20.30
  Danmarksmesterskaberne i faldskærmsudspring blev afviklet fra torsdag til søndag i luften over Kolding Lufthavn.
  Luften over Kolding og Vamdrup bød søndag på andet og mere end blå himmel med kumulusskyer.
  Danmarksmesterskabet i faldskærmsudspring blev nemlig afsluttet søndag. Et mesterskab med flere discipliner og med spring fra omkring fire kilometers højde.
  Disciplinerne der blev dystet i kaldes freefly og formationsspring.
  Flot har det helt sikkert set ud fra jorden, men den bedste udsigt får man, som det fremgår af billederne fra Skydive 2000, fra luften.
  Du kan læse mere om faldskærmsudspring og de enkelte discipliner på Dansk Faldskærmsunions hjemmeside.
  